**Babits Mihály lírája az 1930-as években**

Az 1930-as évek elejére Babits az élő magyar irodalom legnagyobb tekintélye lett. Ő szerkesztette a Nyugatot, ő döntött a Baumgarten-díjakról is. Ugyanakkor látnia kellett, hogy ebben a korszakban nagyon leértékelődött a kultúra szerepe, hatása. Ez eredményezi, hogy az egyik fő probléma ebben a korszakában a hagyomány kérdése: hagy-e nyomot az ember, a művész a világban? Továbbviszi-e az elődei által teremtett hagyományokat? A megváltozott világban az emberi kultúra klasszikus értékeihez menekül, ez mutatkozik meg újklasszicizmusában, letisztult, leegyszerűsödött versnyelvében. Költészetének másik jellemzője az újnépiesség, amely a népdalformát használja fel a mély gondolati tartalmak közvetítésére. A ’30-as évek közepén súlyos betegség, gégedaganat tüneteit észlelte magán. Ennek hatására megerősödött költészetében a számvetés, a létösszegzés, ill. az elmúlás témája.

Ennek a korszaknak közösen vett, meghatározó lírai művei a következők:

**Csak posta voltál; Ősz és tavasz között; Balázsolás**

**Csak posta voltál**

* a vers fő kérdése:
* az egyén (pl. a költő) szerepe a hagyományban;
* a késő modernség problémája: hagy-e nyomot az ember, a nyomban felismerhető-e a nyomot hagyó személyiség, vagyis a világban marad-e belőle valami?
* a személyiség válsága, önazonosság-vesztése. (Önazonosság, azaz önidentitás: …..)
* elbizonytalanodás - jele: az önmegszólító versforma is. A megszólított E/2. személyű, de a „ki” névmás általános alannyá teszi, így nem dönthető el, kiről van szó. Az olvasó vagy a beszélő is lehet. Az egyoldalú párbeszédes forma ugyanakkor az önmeggyőzésre is utalhat.
* 1. vsz. a szőnyeg-por-lábnyom metafora (Kifejteni!)
* A 2. szakasz az épített (utca, ház) és a természeti (fa, szél) környezetben keresi a személyiség nyomát, azaz önazonosságát.
* A 3. szakaszban pedig már a költészetről van szó (írás és olvasás).
* Kérdés: a műalkotásban, az irodalmi szövegben megtalálható-e a költő személyisége?
* A válasz: az alkotás nem azonosítható az alkotó személyiségével.
* A „miért?” kérdésre a következő versszakok adják meg a választ.
* önazonosság keresése: a múltban, az emlékekben (A következő szavak utalnak erre: „ ez vagy/ te, ez az emlék!”; „keresd tovább magad” )
* életrajzi utalások következnek: fiatal felnőttkor: Fogaras; gyermekkor: Szekszárd.

- következmény: a személyiség nem állandó, hanem változik.

- ha viszont a személyiség nem állandó, akkor kérdéses, hogy az önazonosság megtalálható a személyiségen belül.

- 6. szakasz: a személyiség önazonosságát azért nem lehet megtalálni, mert függ a hagyománytól.

- postametafora: az egyén követi a hagyományt

- medermetafora: az egyén továbbadja azt.

Így nem a személyiség hagy nyomot a világban, csak a hagyományt adja tovább.

**Ősz és tavasz között**

Téma: szembenézés az elmúlás, a halál gondolatával, számvetés

* Kezdés: elégikus tájleírás, őszi képek
* ezzel szemben már az első versszakban őszinte képek a halálról
* szembetűnő formai sajátosság: refrén; szokatlanul, csak minden második versszak végén ismétlődik; öt egyenlő részre osztja a verset; a refrén komor, a halálra utal; trochaikus ritmusa ellentétben áll a versszakok ütemhangsúlyos verselésével (háromütemű tízes sorok).
* másik fontos formai sajátosság: népdalszerű: a ritmusa és több szövegrészlet is: „Este van már…”; Olvad a hó / tavasz akar lenni. / Mit tudom én, mi akarok lenni”.
* a vers kezdetén további utalás a dalra: a szüreti dalolás elhallgatásával kezdődik a vers.
* tehát a költő tudatosan választotta az egyszerű dalformát a mély gondolati tartalmak (halállal való szembenézés és számvetés) közvetítésére.
* ok: a kor két népszerű irányzata (újnépiesség és újklasszicizmus) a versnyelv egyszerűsödését, letisztulását eredményezi.
* jellemző az emberi élet szakaszait szimbolizáló toposzok használata. A cím három évszak toposzra utal: ősz, tél, tavasz. A természet az elmúlástól az újjászületés felé halad. A természet ciklikusságával, lehetséges megújulásával szemben az emberi élet egyszeri, megismételhetetlen. Az embernek meg kell halnia.
* napszak toposz: az este is a halál jelképe
* a vers meghatározó gondolata: a halál tükrében minden elveszíti értékét, szépségét („álnok” ősz, „tolvaj” öregség, „öncsaló” ember; a gyermekkori ágy a halál jelképe; a hátralevő idő: idegesség, búcsúhangulat, kilátástalanság; embertársai ellenséggé lesznek; a költészet sem ad vigasztalást; „az asszonyi jóság” sem vigasz, hisz az utolsó refrén érvényteleníti
* megidézi a magyar irodalom híres számvetés verseit: Arany: Epilogus; Mindvégig

**Balázsolás (1937)**

* **Babits a gégeműtét előtt maga is kérte a Balázs-áldást**
* téma: a halál elkerülhetetlensége; hogyan viselhető el méltósággal a szenvedés, hogyan vehető nyugodtan tudomásul a halál
* a költő szorongatott élethelyzetben, könyörögve fordul Szt. Balázshoz
* a vers elején felidézi a gyermekkori balázsolás emlékét
* ellentmondás: őszinte könyörgés, ugyanakkor annak tudata, hogy a haláltól nem lehet megmenekülni
* a folyton ismételgetett kéréssel a költő mintegy önmagának bizonygatja: van megoldás
* Szent Balázs nemcsak égi segítő, hanem sorstárs is, aki ismeri a megoldást
* minden más élővel szemben az igazi felnőttek azok, akik ismerik a halált (pl.: Szt. Balázs)
* a szövegen végigvonul egy motívumpár: gyermek-felnőtt
* az ember nem válik felnőtté felnőve, hanem meggondolatlan, „balgatag” gyermek marad
* a vers reménye (vissza lehet menekülni a hajdani, gyermeki védettségbe) illúzió marad
* a lírai énnek éretté kell válnia a halál elviselésére